അറബിഡോപ്സിസ് താലിയാന ഒരു വാർഷിക (അപൂർവ്വമായി ദ്വിവത്സര) സസ്യമാണ്. സാധാരണയായി ഇത് 20-25 സെന്റിമീറ്റർ വരെ ഉയരത്തിൽ വളരുന്നു. ചെടിയുടെ അടിഭാഗത്ത് കുറച്ച് ഇലകൾ സംയോജിച്ച് ഒരു റോസറ്റ് മാതൃക ഉണ്ടാക്കുന്നു. കുറച്ച് ഇലകൾ പുഷ്പിക്കുന്ന തണ്ടുകളുടെ ഭാഗത്തും കൂടിച്ചേരുന്നു. ചെടിയുടെ ചുവടുഭാഗത്തെ 1.5 മുതൽ 5 സെ.മീ വരെ നീളവും 2-10 മില്ലീമീറ്റർ വീതിയുമുള്ള പച്ചനിറം മുതൽ ചെറുതായി പർപ്പിൾ നിറമുള്ളതും കട്ടിയുള്ള പരുക്കനായ മാർജിനോടു കൂടിയ ചെറിയ ഇലകൾ തണ്ട് ഇല്ലാത്തതുമാണ്. സാധാരണയായി ഇലകൾ ചെറിയ, ഏകകോശ രോമങ്ങളാൽ മൂടപ്പെട്ടിരിക്കുന്നു (ട്രൈക്കോംസ് എന്ന് വിളിക്കുന്നു). പൂക്കൾക്ക് 3 മില്ലീമീറ്റർ വ്യാസമുണ്ട്. ഒരു കോറിമ്പിൽ ക്രമീകരിച്ചിരിക്കുന്നു. അവയുടെ ഘടന സാധാരണ ബ്രാസിക്കേസിയുടേതാണ്. 5-20 മില്ലീമീറ്റർ നീളമുള്ള സിലിക്യു മാതൃകയിലുള്ള പഴത്തിൽ 20-30 വിത്തുകൾ അടങ്ങിയിരിക്കുന്നു.

ലഘുവായ വേരുകളുടെ ഘടനയിൽ ഒരൊറ്റ പ്രാഥമിക വേര് ലംബമായി താഴേക്ക് വളരുന്നു. പിന്നീട് ചെറിയ പാർശ്വവേരുകൾ വളരുന്നു. ഈ വേരുകൾ ബാസിലസ് മെഗാറ്റീരിയം പോലുള്ള റൈസോസ്ഫിയർ ബാക്ടീരിയകളുമായി സമ്പർക്കം പുലർത്തുന്നു.

അറബിഡോപ്സിസ് താലിയാനയ്ക്ക് ആറ് ആഴ്ചയ്ക്കുള്ളിൽ മുഴുവൻ ജീവിതചക്രം പൂർത്തിയാക്കാൻ കഴിയുന്നു. പൂക്കൾ ഉത്പാദിപ്പിക്കുന്ന പ്രധാനതണ്ട് ഏകദേശം മൂന്നാഴ്ചയ്ക്കുശേഷം വളരുന്നു. പൂക്കളിൽ സ്വാഭാവികമായും സ്വയം പരാഗണം നടക്കുന്നു. പരീക്ഷണശാലയിൽ, എ. താലിയാന പെട്രി പ്ലേറ്റുകളിലോ ചട്ടികളിലോ ഹൈഡ്രോപോണിക്സിലോ ഫ്ലൂറസെന്റ് ലൈറ്റുകൾക്ക് കീഴിലോ ഹരിതഗൃഹത്തിലോ വളർത്താം.

മൈറ്റോകോൺ‌ഡ്രിയൽ ജീനോം
വിതരണവും ആവാസ വ്യവസ്ഥയും
വിവരണം
പുഷ്പങ്ങളുടെ ആവിർഭാവം